Poola keskpank võib järgneda Rootsi Riksbankile ning tõsta intressimäärasid, kui inflatsioon püsib riigis kõrge, vahendab Bloomberg.
Poola keskpanga monetaarpoliitika nõukogu liikme Andrzej Kazmierczaki sõnul peab pank kaaluma baasintressimäärade tõstmist aasta teises kvartalis, kuid inflatsioon püsib jätkuvalt 3 protsendist kõrgemal.
Poola rahandusministeeriumi andmetel tõusis inflatsioon detsembris 3,1 protsendini ning Kazmierczaki sõnul võib see kõigutada valuuta stabiilsust, kui tarbijahinnad sedavõrd kõrgel püsivad.